
DISSERTATIO  MEDICA 


INAUGURARIS, 

DE 

CYNANCHE  LARYNGEA. 


AUCTORE  JOANNE  BIRT  DAYIES. 


PROEMIUM. 

De  Cynanche  Laryngea,  ut  qui  mor¬ 
bus  sit  qui  non  nisi  ante  paucos  annos  apud 
medicos  multum  tractatus  est,  sermo  longus 
esse  non  potest.  Hoc  malum  in  Nosologia 
Doctoris  Cullen  locum  sibi  proprium  non 
vindicavit ;  siquidem  omnia  quae  ad  hoc  per¬ 
tinent  a  Cullen  ad  caput  Cynanches  Tra¬ 
chealis  relata  sunt.  Cynanchen  Laryngeam 
autem  proprium  malum  esse,  idque  quod  ab 
altero  accuratissime  discerni  debeat,  mani¬ 
festum  est,  non  modo  ex  diversa  curatione 
quam  utrumque  postulat,  sed  etiam  ex  vi 

pestifera  quam  Cynanche  Laryngea  in  qui¬ 
busdam  exemplis  nuper  exercuit ;  sub  qui¬ 
bus  natura  morbi  post  mortem  demum  sec¬ 
tione  corporum  deprehensa  est,  verisimile- 
que  est  discrimen,  si  antea  factum  fuerat, 
curationem  morbi  non  mediocriter  adjuvare 
potuisse.  Quod  si  vero  nuper  admodum 
medici,  post  Doctores  Baillie,  Cheyne, 
Home  aliosque,  hunc  morbum  multum  agi¬ 
tare  caeperunt,  idem  tamen  a  Boerhaave 
et  quibusdam  aliis  ex  vetustioribus  medicis 
non  ex  toto  praetermissus  est ;  quinetiam 
plurima  de  hoc  vitio  in  eorum  operibus  in¬ 
venimus  quae  recentiores  annotarunt,  quae¬ 
que  his  interdum  laudem  rerum  inventa¬ 
rum  conciliasse  videntur. 

'  il 

,Q;j<3^K{  $  1 «‘J fllJJ 'U SUX  'toJ ii I  fJlf 

DE  CAUSIS  CYNANCHES  LARYNGEM. 

.  mncno rfl  .JCiiiiO {. > i;  siiuSfiuifi 

Hic  morbus  videtur  potissimum  afficere 
mares,  eosque  corporis  firmi  atque  robusti, 
habitusque  pleni,  quique  maxime  diathesin 
{ut  dicitur)  inflammatoriam  ostendunt.  Om- 


DE  CYNANCHE  LARYNGEA. 


3 


nia  exempla  quae  a  Doctore  Baillie  nar¬ 
rantur  hujusmodi  corporibus  contigerunt : 
talis  igitur  fabrica  corporis  pro  causa  predis- 
ponente  morbi  sumi  potest ;  idemque  solet 
eos  saepe  infestare  qui  Cynanches  accessio¬ 
nibus  semel  atque  iterum  jam  laborarunt. 

Hl  JD  JUlsJt*  f  1 

Quod  ad  causas  autem  excitantes  perti¬ 
net,  omnia  quae  inflammationem  movere 
solent  Cynanchen  Laryngeam  excitare  pos¬ 
sunt.  Ex  his,  coeli  tempestatisve  subitae 
mutationes,  vehementes  aut  calores  aut  fri¬ 
gora,  maxime  si  aura  frigidi  aeris  collo  ad¬ 
mota  fuerit,  aut  si  homo  vestes  madidas  in¬ 
duerit,  aut  si  in  conclavi  humido  diu  manse¬ 
rit,  aut  si  pedibus  humorem  admiserit,  ad 
haec  vehemens  exercitatio  vocis  aut  spiritus, 
uti  inter  instrumenta  musica  flanda,  praete¬ 
rea  fluxus  soliti  suppressi,  vel  si  quando  res 
aliaenae  fauces  intraverint,  morbum  exci¬ 
tare  facile  possunt ;  neque  silentio  px^aeter- 
mittendum  est  hoc  malum,  secundum  mul¬ 
tos,  ex  lue  venerea  vel  ex  hydrargyro  ad¬ 
modum  saepe  proficisci.  Quidam  quoque 

scriptores  putarunt  hunc  morbum  ex  conta¬ 
gio  interdum  excitari,  ideo  quia  plures  in 
eadem  regione  nonnunquam  vexat ;  hoc 
vero  parum  verisimile  esse  mihi  videtur ; 
neque  enim  protinus  ad  contagium  referen¬ 
dum  est,  si  idem  morbus  plures,  objectos 
iisdem  proprietatibus  loci  vicissitudinibus¬ 
que  temperiei  aliisque  similibus,  simul  in¬ 
festat,  verum  potius  ad  res  externas,  quae 
omnibus  communes  sunt. 

DE  SIGNIS  CYNANCHES  LARYNGEAE. 

Hoc  vitium  plerumque  ab  horroribus  al¬ 
ternisque  caloribus  incipere  solet,  qui  tan¬ 
dem  in  acutam  febrem  desinunt.  Cum  hac 
simul  gravis  dolor  in  gutture  est,  qui  potis¬ 
simum  refertur  ad  sedem  cartilaginis  thy¬ 
roideae  ;  summa  difficultas  ingensque  do¬ 
lor  est,  cum  sensu  quasi  constrictionis  in 
gutture,  ubi  homo  devorare  vult  ;  spiritus 
admodum  gravis  est,  neque  loqui  aeger  po¬ 
test  nisi  sic  ut  susurret.  His  accedit  sum- 

ma  anxietas  in  pectore,  neque  raro  mens  ali¬ 
enatur  ;  facies  intumet  atque  livescit ;  oculi 
sanguine  suffusi  sunt  et  quodammodo  pro¬ 
truduntur  ;  pulsus  celeres  exiguique  et  duri 
sunt ;  lingua  crusta  albida  contegitur.  Quod 
si  fauces  exploramus,  saepe  nihil  reperien- 
dum  est  quod  signa  tam  vehementia  ullo 
modo  explicat ;  nihil  aliud  frequenter  aspi¬ 
cimus  praeter  levem  inflammationem  veli 
penduli  palati  uvaeque  et  tonsillarum,  quae 
partes  fortasse  paulum  quoque  intument. 

Ut  vero  morbus  procedit,  spiritus  magis 
magisque  difficilis  fit,  maxime  sub  inspira¬ 
tione,  quae  efficitur  simili  quodammodo  sono 
ei  qui  in  cynanche  trachiali  editur,  quaeque 
magnam  constrictionem  laryngis  ostendere 
videtur.  Homo  majore  majoreque  molestia 
devorat,  tandemque  omnino  devorare  nequit, 
quod  ubi  conatur,  movetur  gravis  dolor,  tus¬ 
sis  vehemens,  nisus  ad  vomendum  spiritus¬ 
que  aucta  difficultas.  Pulsus  nunc  tam  ex¬ 
ilis  est,  ut  vix  percipiatur  ;  summa  cutis  fri¬ 
gescit  ;  facies  magis  magisque  livescit  oculi 

quasi  ex  orbitis  protrusi  videntur  ;  aegerque 
denique  strangulatione  rapitur. 

o  .  j  \  •  *  ,  -  •  .  ..  t ; 

Verun tamen  morbus  interdum,  ubi  levior 
est,  solvi  potest,  saepeque  solvitur  atque 
homo  ad  sanitatem  reducitur,  Idem  quo¬ 
que  potest  fortasse  tanquam  caeterae  in¬ 
flammationes,  in  adhaesiones  suppuratio¬ 
nemque  aut  gangraenam  desinere :  nulla 
tamen  exempla  acutae  Cynanches  Laryn¬ 
geae  (quod  scio)  adhuc  narrata  sunt  quae 
aliter  terminata  sunt  quam  vel  per  strangu¬ 
lationem  vel  per  resolutionem. 

DE  PROGNOSI  IN  CYNANCHE  LARYNGEA . 

vlJflTiHlIwHtll  “lui  IU  1.11.  bl  U  |  *  .?.UT  ?  l ijjxlx  kfji  y 

Facile  colligitur  ex  jam  dictis  prognosin 
in  hoc  morbo  non  temere  formandam  esse  ; 
quinetiam  eandem,  ubi  morbus  manifestus 
est  propriisque  suis  signis  indicatus,  pene 
semper  infelicem  esse,  eoque  magis  quo  gra¬ 
viora  signa  sunt.  Quod  si  inflammatio  vehe¬ 
mens  est,  vox  mature  intercluditur,  homo 
devorare  non  potest,  spiritusque  summa  dif- 

ficultate  atque  anxietate  ducitur,  maximi 
si  haec  signa  diutius  manserunt,  solum  res¬ 
tat  suadere  ut  aspera  arteria  adaperiatur  ; 
id  quod  sine  magna  difficultate  fit,  tamen 
non  semper,  atque  adeo  raro,  respondet, 
anceps  vero,  uti  inquit  Celsus,  remedium 
melius  est  quam  nullum ;  itaque  id  quod 
ullam,  etsi  tenerem,  spem  vitae  praebet  nul¬ 
lo  modo  praetermittendum  est. 


DE  DIAGNOSI  CYNANCHES  LARYNGEAE 
AB  ALIIS  MORBIS. 

Hoc  vitium  a  cynanche  tonsillari  facili 
dicernitur,  ideo  quia  in  priore  inflammatio 
veli  penduli  palati  tonsillarumque  et  uvae 
aut  levis  est  aut  nul]a  ;  in  posteriore  vero 
totum  malum  in  hac  consistit.  Neque  faci¬ 
lius  pro  Cynanche  pharyngea  sumi  potest ; 
siquidem  sub  hac  nulla  difficultas  spirandi 
accedit.  Cynanche  autem  maligna  cognos¬ 
citur  febre  typho  atque  exulceratione,  ex 
quibus  neutra  in  Cynanche  Laryngea  se  os- 

tendit ;  quae  quidem,  etsi  fortasse  cum  uno 
ex  his  morbis,  maximeque  cum  cynanch 
tonsillari,  interdum  conjungi  potest,  ita  ut 
vix  possimus  dicere  uter  morbus  magis  ur¬ 
geat,  tamen  haec  confusio  minus  ad  rem 
pertinet,  propterea  quod  medendi  consilia 
(si  modo  cynanche  tonsillaris  gravis  est) 
eadem  in  utroque  sunt.  Majoris  autem 
negotii  est  discernere  inter  hunc  morbum 

O 

cynanch  emque  trachealem.  Praecipua  autem 
discrimina  sunt  quod  in  priore  summa  dif¬ 
ficultas  devorandi  est,  vox  mature  interclu¬ 
ditur,  nulla  tussis  est,  spiritus  autem  gravis, 
ita  tamen  ut  sine  sibilante  sono  ducatur.  Sub 
posteriore  vero  sine  molestia  devoratur,  at¬ 
que  vox  ita  non  supprimitur  ut  admodum 
claugens  sonoraque  sit,  tussisque  proprium 
sonum  habet  quasi  latratus  canis  ;  ad  haec, 
homo  inter  spirandum  sibilat,  saepeque 
sensu  urgetur  quasi  instantis  strangulationis. 
Huc  accedit  quod  cynanche  trachealis  longe 
saepius  pueros  male  habet  ;  adulti  autem 
homines  Cynanche  Laryngea  frequentius  in¬ 
festantur.  Quod  pertinet  ad  sectionem 

cbrporum,  in  iis  qui  mortui  sunt  ex  poste¬ 
riore  morbo,  membrana  mucosa  quae  glot- 
tidem,  epiglottidem  laryngemque  contegit 
sedes  morbi  reperta  est,  strangulatioque  ac¬ 
cidere  visa  est  ex  effusa  lympha  coagulabili 
quae,  aut  propemodum,  aut  omnino  rimam 
glottidis  interclusit.  In  cynanche  tracheali 
vero,  etsi  inflammatio,  ubi  gravis  est,  ser¬ 
pere  ad  laryngem  potest,  tamen  praecipua 
sedes  ejus  aspera  arteria  est,  in  qua  nova 
distinctaque  membrana  reperiri  solet,  quae 
introitum  aeris  in  pulmonem  prohibet,  quae¬ 
que,  simul  cum  spasmo  (quem  quidam 
scriptores  semper  accidere  putant)  stran¬ 
gulationem  facit ;  neque  enim  semper  iter 
aeris,  in  iis  qui  hoc  morbo  strangulati  sunt, 
ita  clausum  est,  ut  per  se  exitium  faceret. 


DE  CURATIONE  CYNANCHES  LARYNGEAE . 

Ubi  consideramus  quam  vehemens  quam¬ 
que  mature  pstife  rus  hic  morbus  sit,  facile 
patebit  solam  spem  medici  esse  in  curatione 

pariter  et  valida  et  matura:  tam  cito  enim 
glottis  contrahitur,  ita  ut  spiritus  trahi  et 
emitti  nullo  modo  possit,  pulsusque  celeres 
et  exiles  fiunt,  (id  quod  semper  accidit  ubi¬ 
cunque  mutationes  quas  sanguis  in  pulmone 
subire  debet  per  aliquod  spatium  impediun¬ 
tur)  ut,  nisi  morbo  inter  ipsa  initia  occur¬ 
rimus  idoneis  remediis,  aeger  cito  extingua- 
tur.  Summum  autem  remedium  in  hac, 
veluti  in  caeteris  omnibus  inflammationi¬ 
bus,  sanguinis  missio  est,  non  modo  ex  bra¬ 
chio,  sed  ex  ipsa  parte  ;  atque  ita  reperimus 
omnes  paene  medicos  qui  hunc  morbum 
curarunt  sanguinem  majore  minoreve  copia 
mississe,  tamen  videtur,  plerosque  prop¬ 
ter  levem  ut  videbatur  inflammationem, 
satis  sanguinis  raro  detraxisse.  Quicunque 
enim  metus  sint  animi  defectionis,  ex  detrac¬ 
tione  sanguinis,  vel  sequentis  infirmitatis, 
unde  hydropes  vel  plurima  alia  mala  profi¬ 
cisci  possunt,  tamen  hi  omnes  cedere  debent 
justo  terrori  inflammationis  tam  terribilis  ; 
neque  dubitandum  est  quin  solum,  aut  cer¬ 
te  praecipium,  praesidium  in  sanguinis  mis- 

sion  e  sit.  Postulat  quidem  fiduciam  non 
mediocrem  usumque  diuturnum  audere  mit¬ 
tere  simul  tantam  copiam  sanguinis  quanta 
sufficiat  ad  morbum  discutiendum  ;  hanc 
vero  magnam  esse  debere  constat  ex  exem¬ 
plis  morbi  quae  memoriae  tradidit  Doetor 
Baillie,  in  quibus  omnibus  missio  sanguin¬ 
is,  etsi  copiosa  fuit,  tandem  minus  copiosa 
fuisse  videtur  quam  res  postulavit.  Sub¬ 
jiciam  verbis  ipsius  Doctoris  Baillie,  44  As 
44  the  inflammation  is  phlegmonic  in  this 
44  disease,  it  may  be  advisable,  at  the  very 
44  beginning  of  the  attack,  to  take  away  so 
44  much  blood  as  at  once  shall  produce 
44  fainting.  It  is  possible  tliat  benefit  may 
44  be  derived  in  this  way,  although  large 
44  bleeding,  in  the  common  way,  was  of 
44  no  use  in  the  cases  which  I  liave  re- 
44  lated.”  Ego  igitur,  tanta  auctoritate  nisus, 
mitterem  sanguinem  in  Cynanche  Laryn¬ 
gea,  si  modo  morbus  propriis  suis  vehemen- 
tibusque  signis  denotaretur,  in  recumbente 
positura  corporis,  vel  ad  animi  defectionem, 
vel  certe  donec  signa  leniora  redderentur ; 

idque  iterum  tertioque  facerem,  quoties 
haec  ingravescerent. 

Post  sanguinis  detractionem,  medicamen¬ 
ta  purgantia  vulgb  data  sunt ;  atque  ex  his 
efficacissimus  esse  videtur  submurias  hy- 
drargyri,  vel  per  se  ab  octo  granis  ad  vigin- 
ti,  vel  cum  j alapa  conjunctus.  Hoc  enim 
medicamentum,  praeter  quod  alvum  validi 
purgat,  fluxumque  humorem  eo  movet,  pro¬ 
priam  quandam  facultatem  habet  vasa  par¬ 
tis  inflammatae  ita  afliciendi  ut  certius  ce- 
leriusque  ad  pristinas  actiones  redeant.  Ve¬ 
rum  quidem  est  submuriatem  hydrargyri, 
si  ingenti  copia  datur,  vomitum  non  raro 
movere  ;  credo  tamen  eundem  ad  grana  de¬ 
cem  satis  tuto  plerumque  dari  posse,  neque 
nilus  metus  est  ne  vomitum  moveat,  nisi 
in  quibusdam  febribus,  sub  quibus  ventri¬ 
culus  admodum  irritabilis  est,  omniaque  pa¬ 
riter  respuere  solet.  Hoc  igitur  incommo¬ 
dum  nobili  medicamento  objici  non  debet ; 
dum  rursus  omnibus  confitendum  est  idem, 
idoneis  copiis  datum,  summopere  prodesse. 

movendo  languorem  totiusque  corporis  re¬ 
laxationem  quae  plurimum  valet  ad  inflam¬ 
mationem  depellendam.  Quod  si  vero,  uti 
dixi,  ventriculus  vehementer  irritabilis  est, 
possumus  commode  submuriatem  hydrar- 
gyri  cum  exigua  copia  opii  conjungere, 
fortasse  ad  quadrantem  grani ;  id  quod,  ut 
fert  mea  experientia,  magis  proficit  quam  si 
opium  majore  copia  dederimus. 

Post  purgantia  vesicatoria,  toti  exteriori 
parti  gutturis  admota,  laudari  solent;  sed 
tamen  in  multis  exemplis,  maximeque  in 
iis  quae  narravit  Doctor  Baillie,  liaec  pa¬ 
rum  aut  nihil  profuisse  videntur.  Quin- 
etiam,  non  modo  in  hoc  morbo,  sed  in  ple- 
risque  aliis  inflammationibus,  paulo  pluscu¬ 
lum,  at  mihi  videtur,  vesicatoriis  tributum 
est ;  neque  injuria  horum  usus  a  multis 
peritissimisque  medicis  nostris  temporibus 
praetermittitur,  in  iis  affectionibus  quae  po¬ 
tissimum  vesicatoria  exigere  olim  putaban¬ 
tur.  Non  negandum  quidem  est  plurimum 
adjuvare  interdum  fluxum  sanguinis  a  par- 

te  inflammata  avertere,  sic  ut  ad  summam 
autem  depellatur  ;  vesicatoria  autem,  in  hoc 
morbo,  fluxum  sanguinis  potius  ad  collum 
propellere,  quam  inde  avertere  mihi  viden¬ 
tur:  sequiturque  igitur  ut  membrana  mu¬ 
cosa  quae  laryngem  vicinasque  partes  con¬ 
tegit  par  incommodum  ex  hoc  habeat  ulli 
commodo  quod  ex  vesicatoriis  sperare  licet. 
Praeterea  V esicatoria,  in  omnibus  paene 
corporibus,  plus  minus  generalis  irritationis 
movent ;  neque  raro  corpora  invenimus, 
in  quibus  pessimos  effectus  edere  solent. 
Ego  ipse  duos  homines  vidi,  qui  ex  vesica¬ 
toriis  molestissimis  inflammationibus  erysi- 
pelatosis  aliquamdiu  vexati  sunt.  Quod  si 
vero  vesicantibus  remediis,  in  hoc  morbo, 
uti  volumus,  melius  haec  fortasse  ex  tar- 
trate  antimonii  quam  ex  meloe  vesicato- 
rio  faciemus;  id  quod  judico,  quia  ungu¬ 
enta  ex  priore  medicamenta  in  cynanche 
tracheali  atque  pertussi  plurimum  laudata 
invenio. 


Sequitur  vesicatoria  balneum,  quod  re- 

medium  validum  est  in  liac,  veluti  in  ple- 
risque  inflammationibus  ;  ut  quod  cir¬ 
cuitum  sanguinis  aequalem  reddat,  por¬ 
tionemque  ejus  a  parte  vitiata  avertat, 
atque  ad  summam  cutem  evocat,  dum  si¬ 
mul  totum  corpus,  mirum  in  modum, 
sedet  atque  relaxet,  id  quod  plurimum 
prodesse  in  inflammationibus  curandis  jam 
dixi.  Lugendum  quidem  est,  tam  va¬ 
lens  remedium  nisi  in  valetudinariis  pub¬ 
licis,  adhiberi  raro  posse,  aut  certe  ita  adhi¬ 
beri  ut  plenum  commodum  ex  ea  percipia¬ 
mus  :  neque  enim  non  longe  plus  mali  quam 
boni  efficiat  necesse  est,  si  homo,  non  proti¬ 
nus  ut  e  lecto  assurgit,  in  eo  immititur,  sed 
longas  scalas  prius  transit,  atque  fortasse  ex 
ipsa  domo  egreditur,  quam  descendere  in 
eo  potest.  Balneo  proximum  est  fomen¬ 
tum  ;  verum  hoc  ex  natura  partium  affecta¬ 
rum,  parum  commode  in  Cynanche  Laryn¬ 
gea  usurpatur. 

Quod  ad  vomitoria  pertinet,  pauca  habeo 
quod  dicam.  Haec  quidem  adjuvare  pos- 

sunt,  ut  quae  in  cynanche  tracheali  pluri¬ 
mum  adjuvent.  Veruntamen  vehementes 
conatus,  qui  inter  vomendum  fiunt,  fluxum 
sanguinis  partem  inflammatam  versus  non 
augere  non  possunt ;  quo  nomine  fortrsse 
vomitoria,  si  tanta  copia  dantur  ut  plenum 
vomitum  moveant,  plus  mali  fortasse  quam 
boni  efficiunt.  Eadem  autem,  si  ita  dantur 
ut  nauseam  solam  faciant,  eodem  modo  quo 
submurias  hydrargyri  atque  balneum,  ad¬ 
modum  proficere  possunt,  non  modo  univer¬ 
sum  corpus  relaxando,  verum  etiam  humo¬ 
rum  cursum  ad  corporis  superficiem  propel¬ 
lendo,  atque  ita  ducendo  a  parte  proprie  la¬ 
borante.  Ad  haec  consilia  nullum  medica¬ 
mentum  melius  est  quam  tartras  antimonii, 
nullumque  quod  tam  certis  beneque  aesti¬ 
matis  copiis  dare  possumus.  Hujus  igitur 
quadrans  grani  admodum  commode  conjunc¬ 
tioni  opii  cum  submuriate  hydrargyri,  quam 
modo  laudavi,  adjicitur ;  parum  bene  qui¬ 
dem  fortasse  si  leges  chemicas  spectamus, 
optime  vero  si  utilitatem. 

Hic  vero  vix  licet  omittere  medicamen¬ 
tum  validissimum  ad  omnes  inflammatio¬ 
nes,  praecipue  vero  pulmonis  atque  vicinarum 
partium,  depellendas.  Acidum  Prussicum 
dico,  quod  a  Gallis  primo  usurpatum,  nu¬ 
per  a  Granville  plurimum  laudatum  est 
in  omnibus  hujusmodi  malis,  et  fortasse 
summo  jure.  Verisimile  igitur  est,  quod 
tantopere  prodest  in  similibus  morbis,  id  in 
Cynanche  Laryngea  esse  quoque  profutu¬ 
rum  :  itaque  hoc  quoque  dare  licet,  sic  ta¬ 
men  ut  sanguinis  missionem  alvique  purga¬ 
tionem  et  caetera  hujus  modi  nullo  modo 
praetermittamus.  Modus  autem  quo  opera¬ 
tur  videtur  esse  tanquam  remedium  sedans, 
ut  quod  actiones  cordis  et  arteriarum  pluri¬ 
mum  comprimat.  Ad  hoc  propositum  digi¬ 
talem  plurimum  valere  diu  cognitum  est ; 
itaque  hanc  quoque  dare  in  Cynanche  La¬ 
ryngea,  si  videtur,  licet. 

Haec  igitur  praecipua  remedia  sunt  quae, 
citra  artem  chirurgicam,  tentare  possumus : 
sin  vero  haec  spem  fefellerunt,  homoque 

non  levatur,  maxime  si  difficultas  spirandi 
major  fit,  licet  scire  hominem,  cito  strangu¬ 
latione  periturum  esse  nisi  ad  manum  et  ad 
ferrum  decurritur.  Hoc  igitur  apertura  in 
aliqua  parte  itineris  aeres  ad  pulmonem  fit, 
per  quam  spiritus  trahi  et  emitti  potest,  do¬ 
nec  inflammatio,  qua  naturale  ostium  inter¬ 
cluditur,  satis  soluta  fuerit  ut  respiratio  soli¬ 
to  modo  perficiatur.  Quod  pertinet  ad  hanc 
aperturam  faciendam,  duae  res  potissimum 
considerandae  sunt,  primo  quo  tempore 
haec  fieri  debeat,  deinde  quis  locus  maxime 
idoneus  sit  ut  perforetur.  Quod  ad  prio¬ 
rem  quaestionem,  si  volumus  ut  remedium 
aliquid  boni  efficiat,  manifeste  oportet,  ut 
ego  existimo,  matura  admovere,  antequam 
aegruvires  ita  fractae  sunt  ut  recuperari  non 
possint,  homoque  plane  confectus  est  vehe¬ 
mentibus  atque  inutilibus  conatibus  ad  spi¬ 
ritum  ducendum.  Est  quidem  hoc  prae¬ 
sidium  semper  plus  minus  periculosum ; 
nulla  tamen  causa  est  cur  periculum  adau¬ 
geamus,  hoc  differendo  in  id  tempus  ubi 
homini  maturius  exitium  afferre  potest,  eri- 

pere  exitio  nullo  modo  potest.  Itaque  ma¬ 
nus  tum  admoveri  protinus  debet  cum 
caeteris  remediis  confidere  desiimus,  liomo- 
que  manifeste  periturus  esse  videtur  nisi 
ad  anceps  remedium,  ut  modo  dixi,  confugi¬ 
emus.  Quin  etiam  de  hac  apertura  facienda, 
non  secus  atque  de  incisione  partium  ad 
herniam  incarceratam  reducendam,  illud 
existimo,  quod  major  illa  laus  quam  Galli 
caeterique  Europaei  in  his  rebus  assecuti 
sunt,  pendet,  non  tam  ex  majore  solertia 
qua  manus  admovetur,  quam  ex  maturiori 
tempore  quo  ad  id  ultimum  remedium  de¬ 
currere  solent.  Secundum  Doctorem  Bail- 
lie,  si  morbus  jam  horas  triginta  perstiterit, 
neque  remedio  cuique  validissimo  ullo  mo¬ 
do  cesserit,  si  difficultas  spirandi  eadem,  vel 
etiam  major,  est,  si  oculi  protruduntur,  fa^ 
ciesque  livida  est,  nullum  tempus  amitten¬ 
dum  est  quominus  continuo  ad  aperturam 
arte  faciendum  confugiamus.  Multos  qui¬ 
dem  res  prohibent  nequa  lex  generalis  de 
hac  re  inculcari  possit ;  quantum  vero  po- 


20 


DE  CYNANCHE  LARYNGEA. 


test,  nescio  an  melior  quam  quae  supra  dic¬ 
ta  est  proponi  possit. 

GfjjfiiBj  rmri' inn/ndc  Atvjljisj p  siijfiixt  .joUfiTf* 

De  loco  autem  quo  iter  aeris  secari  debe¬ 
at  tres  loci  maxime  ad  id  propositi  sunt;  ex 
quibus  primus  est  per  ipsam  cartilaginam 
thyroideam,  alter  per  id  spatium  quod  inter 
cartilagines,  thyroideam  cricoideamque  est, 
tertius  vero  ad  tertium  quartumve  aut  quin¬ 
tum  circulum  asperae  arteriae.  Hi  omnes 
loci  propria  sua  incommoda  pariter  atque 
commoda  habent.  Primum  autem  Cl.  Tra- 
veks  nunquam  idoneum  esse  arbitratur ; 
non  modo  enim  portiones  cartilagines  inter¬ 
dum,  atque  adeo  saepe,  in  os  convertuntur 
non  modo  periculum  est  ne  chordae  vocales 
vulnerentur,  sed  etiam  summa  molestia  in 
Cynanche  Laryngea  oritur  ex  tumida  cras- 
saque  conditione  membranae  internae,  quae 
aut  introitum  aeris  prohibere,  aut  proflu¬ 
vium  sanguinis  in  laryngem  efficere  po¬ 
test  :  praeterea  ab  hac  parte  membrana  ma¬ 
gis  irritabilis  quam  ab  ulla  alia  est ;  ita¬ 
que  omnibus  nominibus  hic  locus  parum 

aptus  esse  videtur.  Quod  pertinet  vero  ad 
spatium  inter  cartilagines,  hic  quoque  mem¬ 
brana,  minus  quidem,  aliquantum  tamen, 
adhuc  irritabilis  est ;  minoribus  vero  incom¬ 
modis  fortasse  patet  is  locus  quam  tertius  ; 
quem  si  selegimus  metus  est  ne  vulneremus, 
a  parte  superiore  isthmum  glandulae  thyroi¬ 
deae,  a  parte  inferiore  quaedam  ex  magnis 
vasis  sanguiferis,  unde  summum  profluvium 
sanguinis,  atque  ita  mors  ipsa,  proficisci  po¬ 
test.  Hic  quoque  loci  integumenta  tam 
crassa  sunt  ut  incommodum  plurimunf  adun- 
geant ;  sed  tamen  in  his  omnibus  multum 
permittendum  est  opinionibus  ipsius  chirur¬ 
gi;  unusquisque  enim  eum  modum  oper¬ 
andi  semper  maxime  laudat  qui  sibi  ipsi  ex 
usu  facillimus  est. 

